वुशू ट्रेनिंग कैंप में बच्चे सीख रहे सेल्फ डिफेंस
बठिंडा| जिलावुशू एसोसिएशन आफ बठिंडा एवं वुशू विकास कमेटी की ओर से नामदेव रोड के शहीद भगत सिंह पार्क में पांच दिवसीय ट्रेनिंग कैंप लगाया जा रहा है। चौथे दिन के मेहमान मालवा कॉलेज के प्रिंसिपल एनके गोसाई एवं कैप्टन बलकरण सिंह पहुंचे। प्रिंसिपल गोसाई ने बच्चों को फिजिकल फिटनेस, मोरल वेल्यू एवं सफाई रखने के लिए प्रेरित किया। कैप्टन बलकरन सिंह ने कहा कि जिंदगी का एक टारगेट होना चाहिए जिसे हासिल करने को ही ध्यान केंद्रित करें। प्रिंसिपल डॉ. वीना, वुशू विकास कमेटी के चेयरमैन राकेश नरूला, कमल वधवा, हसन वधवा, हरप्रीत सिंह, प्रकाश कुमार, हरकृष्ण शर्मा हाजिर रहे। एसोसिएशन के महासचिव प्रदीप शर्मा ने बताया कि वुशू ट्रेनिंग कैंप के बाद अच्छी खिलाड़ियों की ट्रेनिंग जारी रखी जाएगी।
hin_Deva hin_Deva